Ella Fuchsová-Lehotská

Ella Fuchsová-Lehotská (* 24. august 1905, Ostrava – † 9. máj 1967, Piešťany) bola slovenská baletná umelkyňa, choreografka a pedagogička. Účinkovala v Slovenskom národnom divadle v Bratislave, potom ako primabalerína v košickom divadle a neskôr i v Česku.

Bola prvou ženou na čele Baletu SND.

Životopis 
V rokoch 1919 až 1923 bola členkou baletu Národného divadla Moravskosliezskeho, v roku 1923 sa stala sólistkou SND. V rokoch 19241926 pôsobila ako choreografka a primabalerína v Košiciach. V rokoch 1926 až 1930 potom vo Východočeskom divadle v Olomouci. V rokoch 1931 až 1938 bola opäť členkou Baletu SND. Od roku 1938 viedla baletnú školu. Počas vojny musela v SND kvôli česko-židovskému pôvodu skončiť. Odišla do Ľubietovej, odkiaľ pochádzal jej manžel.

Po vojne bola v rokoch 1946 až 1948 profesorkou na konzervatóriu v Bratislave. Svoje baletné štúdio mala aj vo svojom byte na Nám 1. mája. „Vychovala najviac sólistov zo všetkých baletných pedagógov u nás“ jej žiačkou bola Eva Jaczová.

„Mala dokonalú baletnú techniku, no nesústredila sa len na ňu. S rovnakou ľahkosťou sa vedela zhostiť aj tanečnej úlohy v operete i muzikáli, zvládala akrobatické kúsky, klasický tanec, stepovanie a keď bolo treba dokonca aj spev.“

Obaja jej synovia, Juraj (* 1940) a Ján (* 1947), sú hudobníci.

Referencie

Externé odkazy 
 Heslo na cojeco.cz

Slovenskí choreografi
Slovenské baletky
Taneční pedagógovia
Sólisti Baletu Slovenského národného divadla
Riaditelia Baletu Slovenského národného divadla
Osobnosti z Ostravy